DA Den Europæiske Unions Tidende C 292/3

Kortfattede oplysninger om statsstøtte ydet i overensstemmelse med Kommissionens forordning (EF) nr. 1595/2004 af 8. september 2004 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af fiskevarer

(2006/C 292/03)

(EØS-relevant tekst)

Støttenummer: XF 6/06

Medlemsstat: Italien

Region: Marche

Støtteordningens benævnelse: EF-forordning nr. 2792/1999 med senere ændringer — Iværksættelse af foranstaltninger i det samlede programmeringsdokument Azioni strutturali nel settore della pesca 2000-2006 i form af »redningsaktioner« — fastlæggelse af kriterierne for tildeling af finansiel støtte.

Retsgrundlag: Delibera di Giunta Regionale n. 457 del 19 aprile 2006

Forventede årlige udgifter til ordningen: Beløbet, der kun vedrører indeværende år (2006), er på i alt 1 038 760,80 EUR, der fordeles således:

440 000,00 EUR til foranstaltning 3.2 Akvakultur og havbrug

300 000,00 EUR til foranstaltning 3.4 »Forarbejdning og afsætning«

150 00,00 EUR til foranstaltning 4.4 »Tiltag, der gennemføres af udøvere af erhvervet«

148 760,80 EUR til foranstaltning 4.6 »Innovationstiltag«.

Der kan blive tale om at omfordele de forudsatte beløb under hensyn til de faktiske behov (antal ansøgninger, der kan komme i betragtning) og at forøge dem, hvis der i budgettet for 2006 senere skulle blive flere midler til rådighed.

Maksimal støtteintensitet: Støtteintensiteten varierer alt efter den pågældende foranstaltnings art; den er i alle tilfælde fastsat under overholdelse af grænserne i bilag IV til forordning (EF) nr. 2792/1999 med senere ændringer.

Nærmere bestemt fastsættes støtten i procent af de støtteberettigede udgifter således:

til foranstaltning 3.2 Akvakultur og havbrug: højst 40 %, dog 50 % hvis der i det, finansieringen går til, anvendes teknikker, der væsentligt reducerer miljøvirkningerne

til foranstaltning 3.4 »Forarbejdning og afsætning«: højst 40 %

til foranstaltning 4.4 »Tiltag, der gennemføres af udøvere af erhvervet«: højst 40 %, dog op til 80 % for tiltag af kollektiv interesse

til foranstaltning 4.6 »Innovationstiltag«: højst 70 %.

Gennemførelsesdato: Påbegyndelse i 2006 efter følgende foreløbige tidsplan:

Støtteordningens varighed: Der er tale om et engangstilskud, der kun kan ydes til de ansøgninger, der er modtaget inden for de fastsatte frister, og som anses for berettigede til støtte.

Støttens formål: Omstilling af fiskerisektoren, produktdiversificering via udbygning af akvakulturbrugene samt stimulering af innovation, uddannelse og forsøgsvirksomhed via innovative projekter.

Der er især tale om:

under foranstaltning 3.2 at opføre, forbedre eller effektivisere akvakulturanlæg, såvel til havs som på land, og at stimulere produktdiversificering i bestående anlæg, således at produktionen af fiskevarer kommer til at svare bedre til efterspørgslen, både kvalitets- og kvantitetsmæssigt, og man opnår en mere ansvarsbevidst produktion med mindre miljøvirkninger

under foranstaltning 3.4 at tilskynde fiskeproducenterne og virksomhederne i fiskesektoren i øvrigt til at investere i bygninger og teknik med det formål at forbedre produkternes kvalitet, opnå bedre arbejds- og indkomstforhold, modernisere branchen og/eller skabe værditilvækst

under foranstaltning 4.4 at tilskynde til andre tidsbegrænsede aktiviteter end dem, der normalt finder sted i sektorens sammenslutninger og organisationer, med det formål at modernisere fiskeri- og akvakultursektoren, i overensstemmelse med den fælles fiskeripolitiks mål

under foranstaltning 4.6 at igangsætte pilotprojekter, som via undersøgelser, forskning og forsøgsprojekter, der bygger på innovative metoder, kan føre til mærkbare resultater for fiskerisektoren, under overholdelse af principperne i den fælles fiskeripolitik.

Anfør, hvilken af artiklerne 4-12 der gøres brug af, og hvilke støtteberettigede omkostninger der dækkes af ordningen: Nedenfor anføres for de enkelte foranstaltninger, hvilke artikler i forordning (EF) nr. 1595/2004 der henvises til i regionalrådsbeslutning nr. 457/2006 om støtteordningen, samt i sammenfattet form hvilke udgifter der anses for støtteberettigede efter bestemmelserne i forordning (EF) nr. 448/2004:

— artikel 11 i forordning (EF) nr. 1595/2004; der ydes støtte til omkostninger til relevant udstyr til akvakulturanlæg (bøjer, ankerklodser, tovværk, bure), bygninger og procesanlæg, der er nært knyttet til anlæggene og/eller udstyret, køb af fast ejendom, ubebyggede grunde og klasse fem-fartøjer, som udelukkende er til brug på anlægget, ekstraordinært vedligehold, tilpasning af køretøjer til virksomhedens egne behov (isolering og køleanlæg til montering på køretøjer), relevant specifik software, tekniske omkostninger og projekteringsomkostninger op til 10 % af de øvrige støtteberettigede omkostninger

— artikel 8 i forordning (EF) nr. 1595/2004; omkostninger vedrørende bygninger og procesanlæg, som er nært knyttet til de faste anlæg, genstande og udstyr, ejendom og/eller ikke-faste installationer, når de er direkte knyttet til det påtænkte investeringsprojekt, samt tekniske omkostninger og projekteringsomkostninger op til 10 % af de øvrige støtteberettigede omkostninger

— artikel 4 i forordning (EF) nr. 1595/2004; omkostninger til køb og installation af specifikt udstyr, apparatur og software, der hører sammen med projektaktiviteterne, teknisk-videnskabeligt samarbejde, professionel konsulentbistand, undervisere og undervisningsmateriale, undersøgelser, videnskabelige opgaver, tekniske rapporter, omkostninger til tilknytning til kravspecifikationer, kvalitetssystemer og miljøcertificering, generalomkostninger op til 5 % af de berettigede omkostninger, der hører uløseligt sammen med projektaktiviteterne

— artikel 6 i forordning (EF) nr. 1595/2004; omkostninger til udstyr, specifik software, mindre anlæg til demonstrationsformål og dertil knyttede tekniske omkostninger og projekteringsomkostninger op til 5 % af projektomkostningerne, trykning eller produktion af kommunikations/informationsmateriale (papir, elektronisk, audio) op til 5 % af den støtteberettigede investering, omkostninger til afholdelse af konferencer og seminarer (honorarer, tryksager, edb, indbydelser, mv.) op til 5 % af den støtteberettigede investering samt teknisk-videnskabeligt samarbejde og professionel konsulentbistand op til 50 % af den støtteberettigede investering.

Berørt(e) sektor(er): havfiskeri, akvakultur, forarbejdning og/eller afsætning.

Navn og adresse på den støttetildelende myndighed:

Regione Marche Servizio Agricoltura, Forestazione e Pesca P.F. Pesca ed Acquacoltura via Tiziano, 44 I-60125 Ancona

Netsted: www.pesca.marche.it

www.regione.marche.it (rubrique »Il bollettino ufficiale«)

www.norme.marche.it (rubrique »Delibere di Giunta«)

Sag nr.: XF 7/06

Medlemsstat: Spanien

Region: Galicien

Støtteordningens benævnelse eller navnet på den virksomhed, der modtager individuel støtte: Støtte til interesseorganisationer på provins- eller regionsplan.

Retsgrundlag: Orden de 29 de mayo de 2006 por la que se convocan ayudas a entidades de interés colectivo de ámbito provincial o autonómico para el ejercicio 2006, Decreto Legislativo 1/1999, de 7 de octubre, por el que se apueba el texto refundido de la Ley de régimen financiero y presupuestario de Galicia, Decreto 287/2000, de 21 de noviembre, por el que se desarrolla el régimen de ayudas y subvenciones públicas de la Comunidad Autónoma de Galicia y Ley 38/2003, de 17 de noviembre, general de subvenciones.

Forventede årlige udgifter til ordningen eller det samlede individuelle støttebeløb, der ydes til virksomheden: Den samlede støtte beløber sig til 417 000 EUR for 2006.

Maksimal støtteintensitet (anfør den maksimale støtteintensitet eller det maksimale støttebeløb pr. støtteberettiget udgiftskategori): Op til 100 % af investeringen; organisationernes løbende driftsomkostninger er dog ikke støtteberettigede.

Gennemførelsesdato (anfør den dato, fra hvilken støtten kan ydes under støtteordningen, eller på hvilken den individuelle støtte ydes): 28. juli 2006.

Ordningens varighed: 30. november 2006.

Målet med støtten: Gennemførelse af foranstaltninger til fremme af sektorens organisation og uddannelse af medlemmerne af de interesseorganisationer på provins- og regionalplan, der er hjemmehørende i Galicien. Særlig støttes finansiering af aktiviteter inden for en eller flere af følgende:

Anfør, hvilken af artiklerne 4-12 der gøres brug af, og hvilke støtteberettigede omkostninger der dækkes af ordningen eller den individuelle støtte: Artikel 4 i forordning nr. 1595/2004 finder anvendelse. Støtteberettigede omkostninger er dem, der påløber ved ansættelse af kvalificeret personale og ledere og ledelsesorganer ifølge tekniske og ledelsesmæssige behov, anskaffelse af informations- og kommunikationsudstyr, omkostninger i forbindelse med tilrettelæggelse af uddannelse og kapacitetsopbygning i ledelserne eller hos medlemmerne, omkostninger ved afholdelse af møder, workshops og debatmøder for interesseorganisationer for at udbygge samarbejdet.

Berørt(e) sektor(er): Fiskeri

Den støttetildelende myndigheds navn og adresse:

Consellería de Pesca y Asuntos Marítimos. Edificio Administrativo San Caetano, 5. E-15.781 Santiago de Compostela (A Coruña)

Websted: www.xunta.es/conselle/pe/index.htm